અમદાવાદ: રાજ્યસભાની ગુજરાતની ત્રણ બેઠકની ચૂંટણી ભારે રસાકસીભરી નીવડી હતી અને બે ધારાસભ્યના વોટ રદ કરવાના મામલો છેક દિલ્હી સુધી વિવાદ પહોંચતાં સમગ્ર દેશમાં ટોક ઓફ ધ કન્ટ્રી બન્યો હતો. છેવટે કોંગ્રેસના ઉમેદવાર અહેમદ પટેલની જીત થતાં આ સસ્પેન્સ થ્રિલર પર પડદો પડયો હતો. જોકે કોંગ્રેસના બળવાખોર નેતા શંકરસિંહ વાઘેલાએ આજે સવારે પત્રકારો સમક્ષ વાતચીત કરતાં જણાવ્યું હતું કે કોંગ્રેસ આ ચૂંટણી ષડયંત્રથી જીત્યું છે. સુપ્રીમ કોર્ટમાં ચૂંટણીપંચના નિર્ણયને પડકારાશે અને જો તેમાં ચૂંટણીપંચના નિર્ણયથી વિપરીત ચુકાદો આવશે તો અહેમદભાઇ હારી જશે.